**MARTTAJÄRJESTÖN JÄSENREKISTERIN TIETOSUOJASELOSTE JA REKISTERÖITYJEN INFORMOINTI**

**Rekisterin nimi ja rekisterin pitäjä**

Rekisterin nimi Marttajärjestön jäsenrekisteri

Marttajärjestön jäsenrekisteri on yhteisrekisteri, jossa käsitellään marttayhdistysten, marttapiirien ja Marttaliiton rekisteritietoja.

Marttaliitto toimii jäsenrekisterin teknisenä ylläpitäjänä.

Marttaliiton osoite Lapinlahdenkatu 3A, 00180 Helsinki

Marttaliiton y-tunnus 0116712-8

**Marttaliitossa jäsenrekisterin yhteyshenkilöinä toimivat**

Järjestösihteeri Anna-Maija Palosuo

Puhelin 050 511 8099

Sähköposti anna-maija.palosuo@martat.fi

Jäsensihteeri Tea Svahn

Sähköposti tea.svahn@martat.fi (yhteydenotot vain sähköpostitse)

**Henkilötietojen käsittelyn oikeusperuste ja tarkoitus**

Henkilötietojen käsittelyn perusteena on marttajärjestöön kuuluvien yhdistysten yhdistyslain mukainen velvoite pitää yllä jäsenluetteloa, yhdistysten oikeutettu etu ja velvoite huolehtia jäsenpalveluista, jäsenviestinnästä sekä vapaaehtoisiksi ilmoittautuneiden palveluista ja viestinnästä, jäsenmaksuperinnästä ja muusta varainhankinnasta sekä huolehtia sopimusvelvoitteista.

Henkilötietojen käsittelyn tarkoituksena on huolehtia yhdistysten lakisääteisistä velvoitteista sekä tuottaa jäsenpalveluita, jäsenviestintää, muuta yhdistystoimintaan ja sidosryhmiin liittyvää tiedottamista sekä suoramarkkinointia (vain rekisteröityjen suostumuksella), toteuttaa jäsenmaksulaskutus ja muuta varainhankintaa sekä huolehtia jäsenlehden postituksesta jäsenille, sidosryhmille ja tilaajille.

**Käsiteltävät henkilötiedot**

Rekisterinpitäjä käsittelee jäsenrekisterin yhteydessä seuraavia rekisteröityjen henkilötietoryhmiä:

* perustiedot kuten nimi, kotipaikka, rekisteröidyn tyyppi/sukupuoli, ammatti, syntymäaika (ei henkilötunnusta)
* yhteystiedot kuten sähköpostiosoite, puhelinnumero, osoitetiedot
* yhteisöä tai yhteisön yhteyshenkilöitä koskevat tiedot ja yhteyshenkilöiden nimet sekä yhteystiedot
* jäsenyystiedot (jäsenlaji, jäsenyyden kesto)
* jäsenmaksutiedot ja lehtitilausten maksutiedot
* tiedot luottamustoimista järjestössä
* vapaaehtoisroolit
* järjestön opintomerkkisuoritukset
* ansiomerkit
* markkinointi- ja luovutuskiellot ja/tai -suostumukset

**Tietolähteet**

Rekisteritiedot saadaan ensisijaisesti rekisteröidyiltä sekä osoitetietojen osalta väestörekisteristä.

Lisäksi henkilötietoja kerätään ja päivitetään tässä tietosuojaselosteessa kuvattuja käyttötarkoituksia varten myös marttajärjestöön kuuluvilta organisaatioilta koskien esimerkiksi luottamustoimia, vapaaehtoisrooleja sekä järjestön myöntämiä ansiomerkkejä ja tehtyjä opintosuorituksia.

**Tietojen luovutukset ja siirrot**

Yhdistykset ja piirit luovuttavat rekisteritietojaan Marttaliitto ry:n ylläpitämään yhteiseen jäsenrekisteriin.

Marttaliitto ry käyttää rekisterin tekniseen ylläpitoon, jäsenmaksulaskutukseen ja muuhun varainhankintaan, jäsenlehden postitukseen sekä muuhun jäsen- ja sidosryhmäviestintään, jäsenpalvelujen tuottamiseen sekä tietohallinnon tukipalveluihin ulkopuolisia palveluntuottajia, joille tietoja luovutetaan palveluiden tuottamista varten.

Tietoja voidaan luovuttaa ulkopuolisten tahojen suoramarkkinointiin vain, mikäli rekisteröity on antanut tähän nimenomaisen suostumuksensa.

Emme luovuta henkilötietoja EU/ETA alueen ulkopuolelle.

**Tietojen suojaus ja säilytysajat**

Henkilötietoja sisältävän järjestelmän käyttöön ovat oikeutettuja vain nimetyt henkilöt. Kullakin käyttäjällä on oma käyttäjätunnus ja salasana järjestelmään. Tiedot kerätään tietokantoihin, jotka ovat palomuurein, salasanoin ja muilla teknisillä keinoilla suojattuja. Tietokannat ja niiden varmuuskopiot sijaitsevat lukituissa tiloissa ja tietoihin pääsevät käsiksi vain tietyt ennalta nimetyt henkilöt.

Käytetyt työasemat ja tallennusmediat on salattu.

Manuaalisesti käsiteltävä aineisto säilytetään lukitussa tilassa.

Jäsentietoja sekä sopimuskumppanien tietoja säilytetään jäsenyyden tai sopimuksen keston ajan sekä enintään 10 vuotta jäsenyyden tai sopimuksen päättymisen jälkeen.

Suostumukseen perustuvat tiedot säilytetään, kunnes suostumus peruutetaan.

Rekisterinpitäjä arvioi säilyttämisen tarpeellisuutta säännöllisesti sovellettava lainsäädäntö huomioon ottaen. Tämän lisäksi rekisterinpitäjä huolehtii sellaisista kohtuullisista toimenpiteistä, joilla varmistetaan, ettei rekisteröidyistä säilytetä rekisterissä käsittelyn tarkoituksiin nähden yhteensopimattomia, vanhentuneita tai virheellisiä henkilötietoja. Rekisterinpitäjä oikaisee tai hävittää tällaiset tiedot viipymättä.

**Rekisteröidyn oikeudet**

Rekisteröidyllä on oikeus

* saada tieto henkilötietojensa käsittelystä
* tarkastaa itseä koskevat rekisteriin tallennetut tiedot pyydettäessä myös koneluettavassa muodossa
* vaatia virheellisen tiedon oikaisua
* vaatia tiedon poistamista, mikäli sille on lailliset perusteet
* peruuttaa antamansa suostumus tai vastustaa henkilötietojensa käsittelyä siltä osin kuin käsittely perustuu rekisteröidyn suostumukseen
* vastustaa henkilötietojensa käsittelyä tai vaatia tietojen käsittelyn rajoittamista
* tehdä valitus henkilötietojen käsittelystä valvontaviranomaiselle
* erityisistä henkilökohtaisista syistä vastustaa käsittelytoimia, mikäli niiden perusteena on rekisterin pitäjän oikeutettu etu. Vaatimuksen yhteydessä rekisteröidyn tulee yksilöidä se erityinen tilanne, jonka perusteella hän vastustaa käsittelyä. Rekisterinpitäjä voi kieltäytyä toteuttamasta vastustamista koskevaa pyyntöä ainoastaan laissa säädetyin perustein
* milloin tahansa ja maksutta vastustaa käsittelyä niiltä osin kuin se liittyy suoramarkkinointiin.

**Yhteydenotot**

Kaikki tätä selostetta koskevat yhteydenotot ja pyynnöt tulee esittää edellä nimetyille yhteyshenkilöille.

Rekisterin pitäjä voi pyytää varmentamaan rekisteröidyn henkilöllisyyden ennen pyynnön käsittelyä.

**Tietosuojaselosteen muutokset**

Tätä selostetta voidaan päivittää esimerkiksi viranomaisohjeistuksen tai lainsäädännön muuttuessa.

Suosittelemme, että käytte säännöllisesti sivuillamme ja tutustutte mahdollisiin muutoksiin selosteessa.

Seloste on viimeksi päivitetty 16.5.2018.